AIŠKINAMASIS RAŠTAS

Dėl Molėtų rajono savivaldybės teritorijoje esančių nekilnojamųjų kultūros paveldo vertybių ir architektūrinę, kultūrinę, sakralinę reikšmę turinčių pastatų tvarkymo ir pritaikymo visuomenės ir turizmo poreikiams projektų finansavimo tvarkos aprašo patvirtinimo

1. **Parengto tarybos sprendimo projekto tikslai ir uždaviniai**

 Vykdant Molėtų rajono savivaldybės strateginio veiklos plano 2020-2022 metams 5 programos „Kultūros, sporto ir jaunimo politikos plėtros ir bendruomeniškumo skatinimo programa“ 4 tikslo 2 uždavinio 2 priemonę „Molėtų rajono savivaldybės teritorijoje esančių nekilnojamųjų kultūros paveldo vertybių ir architektūrinę, kultūrinę, sakralinę reikšmę turinčių pastatų tvarkymo ir pritaikymo visuomenės ir turizmo poreikiams projektų finansavimas, vadovaujantis Molėtų rajono savivaldybės teritorijoje esančių nekilnojamųjų kultūros paveldo vertybių ir architektūrinę, kultūrinę, sakralinę reikšmę turinčių pastatų tvarkymo ir pritaikymo visuomenės ir turizmo poreikiams projektų finansavimo tvarkos aprašu“ (toliau – Priemonė), parengtas Molėtų rajono savivaldybės teritorijoje esančių nekilnojamųjų kultūros paveldo vertybių ir architektūrinę, kultūrinę, sakralinę reikšmę turinčių pastatų tvarkymo ir pritaikymo visuomenės ir turizmo poreikiams projektų finansavimo tvarkos aprašas (toliau –Aprašas), kuris nustato Priemonės įgyvendinimo tvarką, reikalavimus projektų paraiškoms, jų teikimo ir vertinimo, finansavimo projektams skyrimo tvarką, lėšų, skirtų projektų įgyvendinimui, panaudojimo kontrolę ir atsakomybę už šio aprašo pažeidimą.

Kadangi Priemonei skiriamos Savivaldybės biudžeto lėšos, Aprašą tvirtina Savivaldybės taryba.

Tikslas - patvirtinti Molėtų rajono savivaldybės teritorijoje esančių nekilnojamųjų kultūros paveldo vertybių ir architektūrinę, kultūrinę, sakralinę reikšmę turinčių pastatų tvarkymo ir pritaikymo visuomenės ir turizmo poreikiams projektų finansavimo tvarkos aprašą, užtikrinant tinkamą nekilnojamųjų kultūros paveldo vertybių ir architektūrinę, kultūrinę, sakralinę reikšmę turinčių pastatų tvarkymo ir pritaikymo visuomenės ir turizmo poreikiams projektų finansavimo iš Savivaldybės biudžeto atsiskaitymo už panaudotas lėšas tvarką.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 26 ir 38 dalis, 18 straipsnio 1 dalis, 16 straipsnio 4 dalis, Molėtų rajono savivaldybės strateginio veiklos plano 2020–2022 metams 5 programos 4 tikslo 2 uždavinio 2 priemonė.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

1. Molėtų rajono savivaldybės teritorijoje esančių nekilnojamųjų kultūros paveldo vertybių ir architektūrinę, kultūrinę, sakralinę reikšmę turinčių pastatų valdytojai turės galimybę dalyvauti projektuose bei gauti finansavimą ir prisidėti prie reikšmingo krašto kultūrinio paveldo dalies išsaugojimo, skiriant lėšas iš Molėtų rajono savivaldybės biudžeto, pastatų tvarkymui ir pritaikymui visuomenės ir turizmo poreikiams.
2. Neigiamų pasekmių priėmus sprendimą nenumatoma.

 **4. Priemonės sprendimui įgyvendinti**

 Teisės akto vykdymas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Savivaldybės biudžeto lėšos, numatomos kiekvienų metų biudžete.

 **6. Vykdytojai, įvykdymo terminai**

 Savivaldybės administracija.